Juokis, gyvenime!
O juokis, gyvenime, juokis
Pajaco juoku!
Paslėpęs krūtinės gelmėje,
Kas laukia pasku.

Kur bus ta vieta – nežinau aš,
Ir tu nežinai –
Kad truks tavo juoko kaskada
Ir dings amžinai.

Bus gaila dienų tų auksinių,
Sidabro naktų,
Tos meilės, kur supo krūtinę
Ir jūros krantų!

O visa tai – melas ir niekas
Po rausvu šilku!
Tad, juokis, gyvenime, juokis
Pajaco juoku!

Nėris Salomėja
Eilėraščiai